মন্ত্রণালয়ের সিদ্ধান্ত অনুযায়ী সড়কে দুর্ঘটনা রোধে লক্কর-ঝক্কর গাড়ি, নছিমন- করিমন, ভটভটি, ইজিবাইক, মাহিন্দ্র, থ্রি-হুইলারসহ ঝুঁকিপূর্ণ পরিবহন বন্ধের নির্দেশনা দেওয়া হয়েছে। এছাড়া ঈদের আগের তিনদিন মহাসড়কে ট্রাক, কাভার্ড ভ্যান, ললি ও এক্সেল লোড বন্ধ রাখতে বলা হয়েছে। পাশাপাশি ৪০ কিলোমিটার নিচের গতি সম্পন্ন গাড়ি কোনও অবস্থাতেই মহসড়কে চলাচল করতে না পরে সে জন্য নির্দেশ দেওয়া হয়েছে। সেতুগুলোতে টোল আদায়ে যাতে যানবাহনের দীর্ঘ সারি না হয় সে জন্য চালকদের আগে থেকেই নির্ধারিত পরিমাণ টাকা রাখতে বলা হয়েছে। এছাড়া ঈদের আগের চারদিন ও পরের চারদিন ২৪ ঘণ্টা সিএনজি স্টেশন চালু রাখতে বলা হয়েছে।